

**Шифрлі кілттерді депозитке салу және генерациялау орталығын құрудың кейбір мәселелері**

Қазақстан Республикасы Үкіметінің қаулысы 2001 жылғы 25 наурыз N 379

      Ақпаратты қорғаудың криптографиялық құралдарын әзірлеуге, шығаруға, жөндеуге және сатуға байланысты қызметті мемлекеттік реттеуді жетілдіру, сондай-ақ әкелінетін өнімдердің сапасына бақылауды қамтамасыз ету мақсатында Қазақстан Республикасының Үкіметі қаулы етеді: 
  
      1. 
*күші жойылды*
  
      
*Ескерту. 1-тармақтың күші жойылды - ҚР Үкіметінің 2007.06.23. N*
528
*(2007 жылғы 9 тамыздан бастап қолданысқа енгізіледі) қаулысымен.*
  
      2. Қазақстан Республикасы ҰҚК "Қазарнаулыкәсіпорын" республикалық мемлекеттік кәсіпорнын мемлекеттік басқаруды жүзеге асыратын, сондай-ақ оған қатысты мемлекеттік меншік құқығы субъектісінің функцияларын жүзеге асыратын уәкілетті орган үш ай мерзімде Қазақстан Республикасының заңнамасымен белгіленген тәртіппен: 
  
      1) Кәсіпорында Шифрлі кілттерді депозитке салу және генерациялау орталығын құрсын;
  
      2) депозитке салу тәртібін әзірлесін және оны Қазақстан Республикасының Әділет министрлігіне тіркеуге ұсынсын.
  
      3. Осы қаулының орындалуын бақылау Қазақстан Республикасы Премьер-Министрінің Кеңсесіне және Қазақстан Республикасының Ұлттық қауіпсіздік комитетіне (келісім бойынша) жүктелсін.
  
      4. Осы қаулы қол қойылған күнінен бастап күшіне енеді.

*Қазақстан Республикасының*
  
*Премьер-Министрі*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК